**Jelentés az előző ülésen elhangzott interpellációkra tett intézkedésekről**

Előterjesztő: **Tubolyné Balázs Nóra** irodavezető

*(Az előterjesztés írásos anyaga a jegyzőkönyvhöz mellékelve.)*

**Kérdések**

**Czvitkovics Gyula** képviselő-testületi tag három problémát szeretne felvetni:

* az Avar utca 7 előtt található egy hídfej, amely bedőlt az árok fele, az ott lakó elmondása alapján, amikor a csapadékvíz-elvezetés felújítása történt, akkor egy nehézjármű rátolatott, és megmozdította az egészet

*Válasz: Felvesszük a kapcsolatot a kivitelezővel, bár sajnos nincs bizonyíték arra, hogy ki okozta a kárt.*

* ha a Somogyi Béla utca jobb oldaláról befordulnak a Pacsirta utcába, szintén a csapadékvíz okoz gondot; nagy területet van lefedve, így a nyílt árkos rendszer elég rövid, lassan szivárog el a víz, a nagy esőzés után maga is megtekintette, szeretné kérni a megvizsgálását, lehetséges- e tenni valamit a nagyobb keresztmetszetű elfolyást illetően;

*Válasz: A Somogyi B. u. 56/A., Pacsirta u. felöli oldalán és a Pacsirta u. 2/A. sz. ingatlanok előtt a nyílt vízelvezető árok zárttá alakítását, és burkolattal történő felületi zárását az érintett ingatlanok tulajdonosai kivitelezték. Sajnos sok helyen probléma az, hogy amiatt, hogy az ingatlantulajdonosok hozzányúlnak és lefedik a nyílt árkokat, a víz nem tud megfelelően elfolyni. Az érintett tulajdonosoknak vizsgálniuk kell (kellene) a zárt csapadékvízelvezető rendszer tisztaságát, és szükség szerint a tisztítási munkákat el kell (kellene)végezniük. Tervezővel megvizsgáltatjuk ezt a szakaszt is, de csak pályázati úton lehet csapadékvízelvezetés felújítást végezni, mert összefüggő rendszerrel van szó, befogadókkal, tetemes kivitelezési költségekkel.*

* a 8-as főúton, ahogy haladnak Szentgotthárd irányába, a sorompónál kikátyúsodott egy korábbi javítás, ez a GYSEV Zrt-nek a problémája, jelezni kellene feléjük, hogy már nagyobb kátyú alakult ki, így azt javítsák ki.

***Bebes István polgármester*** *válaszul elmondja, hogy az Avar és a Pacsirta utcát a kollégák jegyezték, így arra az intézkedést igyekeznek megtenni. A 8-as út esetében szeretné jelezni, hogy a GYSEV Zrt-vel való egyeztetésen jelezték a problémát. Azt az információt kapta, hogy az elkövetkezendő időszakban ezt a problémát kezelni fogják.*

*Válasz: A vasúti átjáró megszüntetésére vonatkozóan a GYSEV Zrt. hatósági engedélyezi eljárást kezdeményezett. Amíg az engedélyezési eljárás le nem zajlik, addig a GYSEV Zrt. az útkarbantartási munkákat az év végig kivitelezteti.*

**Dr. Hadnagy Ádám** képviselő-testületi tag Sövegjártó Zoltánhoz szeretne kérdést feltenni, de mielőtt ezt megtenné, szeretné megköszönni a 8 év közös együttműködését, így kíván nyugodt és boldog nyugdíjas éveket.

Két kérdése a következő lenne: egyrészt a Németh Mária utcában lévő fekvőrendőr pótlásáról érdeklődne, másrészt pedig a Téglagyári út előtt lévő vízáteresz, vízgyűjtő ellenőrzését kéri.

*Válasz: A Téglagyári u. – Rákóczi F. u. sarkán levő nyílt vízelvezető átok kaszálási, tisztítási munkáit a Városgondnokság szeptember hónapban elvégzi.*

*A Németh Mária u.-ban levő fekvőrendőr hiányzó elemeinek lefektetését szintén a Városgondnokság kivitelezi, haladéktalanul.*

**Szép Dániel** képviselő-testületi tag kétkérdést szeretne feltenni:

* azokra a projektek, amelyekre támogatást nyert el a város, gondol itt a mozi, várkert vagy a Rába partra, azoknak a megvalósulása mikor tud elindulni
* beszéltek az egyik előterjesztésben a Hunyadi utcai telkekről, ott az Önkormányzatnak van-e esetleg terve vagy elképzelése újépítésű telkek kialakítására a városban, mert ezzel kapcsolatban több megkeresés is érkezett irányába olyan fiataloktól, akik építkeznének a városban.

***Bebes István polgármester*** *válaszul elmondja, hogy a projekteket illetően mindenképp szándékuk az, hogy a lehető leggyorsabban elkezdjék azokat. A közbeszerzési eljárás nem a legkönnyebb feladat a mai világban. Két vizsgafeladaton kell átesni, az egyik az Államkincstár, a másik pedig a Közbeszerzési Felügyeleti Főosztály. Ha ezen a kettőn átesett a közbeszerzési tenderanyag előzetes vizsgálata, akkor tudják elindítani a közbeszerzést. Majd, amikor minden sikerül, még akkor is előttük lesz egy akadály, még pedig a forrás kérdése. Többségében a forrás igényléshez kormánytámogatás szükséges, mivel az elnyert támogatásokból nem lehet a szóban lévő projekteket megvalósítani. A forrásigénylésnek van egyszerűbb és bonyolultabb módja is, ha 15% alatti a forráskiegészítés kérése, akkor annak kezelése egyszerűbb, mert így ezt az irányító hatóságsaját körben meg tudja tenni. Azonban, ha 15 és 30 %közötti, akkor nehezebb, mert Kormány elé viszik, vagy csomagban vagy felülvizsgálatként, ez általában hosszadalmasabb. Így ezek a projektek, melyeket Képviselő Úr említ, nyár végével jutnak csak el abba a szakaszba, hogy a forráskiegészítésről jó esetben döntés születhessen.*

***Válasz:*** *A Hunyadi u-i építési telkek értékesítésére a közműépítési és útépítési munkák kivitelezését követően lenne lehetőség, ekkor válnak építési telekké, hiszen jelen állapotban nem lehet oda építkezni közművek hiányában. Évekkel ezelőtt több mint 300 m Ft-ra becsülték az itt található telkek közművesítésének költségeit, ez a szám mára valószínűleg nem csökkent, csak nőtt. Az Önkormányzat többször tárgyalt már e telkekről vállalkozókkal, de egyenlőre a magas kockázat miatt nincs érdeklődés a közművesítetlen telkekre.*

**Szlávik Csaba** képviselő-testületi tag második alkalommal vett részt a Vártkert rendbetételén. Összegyűlt 25 felnőtt és 10 gyerek. Ezek a találkozások arra jók, hogy fel tudják eleveníteni a baráti kapcsolatokat, a régmúltidőkről el tudnak beszélgetni, de nem hiszi, hogy ez érdemi munkát takarna. Két évvel ezelőtt volt egy javaslata, miszerint alkalmazzanak két nyugdíjast, vegyék fel a kapcsolatot a Vártkert Egyesülettel, akik, valamennyi pénzbeli támogatással, évi szinten, 7 hónapon keresztül, rendszeresen, gondoznák a Várkertet.

A két nyugdíjas alkalmazása körülbelül 1,5 millió forint lenne 4 órás munka beosztással, A Várkert Egyesületnél benzin, géphasználat stb. költségre kellene fordítani. Két éve kérte, hogy mozduljon meg valami a Vártkerttel kapcsolatban, nagyon szépek a padok, a szemétgyűjtők, voltak problémák, de azokat Sövegjártó Zoltánnal meg tudták oldani. Szeretné megkérdezni, hogy ez a város költségvetésébe belefér -e.

***Bebes István polgármester*** *válaszul elmondja, hogy komoly feladatokkal kell szembenézni. Nem zárkózik el egy ilyen jellegű dolog elől, azonban azt, hogy ez a feladat a Várkertért Egyesülethez tartozzon, nem támogatja. Nem azért, mert nem lát ebben rációt, de az utóbbi időben nem látja ugyanazt a lendületet. Vannak egyesületek, akik nagyon sokat tesznek annak érdekében, hogy a város különböző területein segítsék az Önkormányzatott. 33 hektáros területről van szó, amely magával hordoz nagyon sok dolgot. Pályázat nem érkezettbe az Egyesülettől, pedig támogatta volna, hogy ilyen jellegű alapot képezzenek. Két éve sokkal nagyobb lendületet látott az Egyesületben, szívesen látja a képviselőjüket az irodájában, hogy tekintsék át, miben tudnak együttműködni, forrás oldalról tenni valamit. Nem zárkózik el a másik oldaltól sem, csak át kell nézni a költségvetési oldalát is. Értekezni fog a Városgondnokság vezetőjével is, hogy lesz -e erre alkalmas személy vagy sem. Tehát nem zárkózik el a közös munka elől az egyesülettel, de előbb szeretne a Városgondnokság vezetőjével értekezni erről.*

**Szlávik Csaba** képviselő-testületi tag elmondja, hogy aggódik Polgármester Úr, hogy egy nyugdíjas hogy tudná ellátni ezt a feladatot. Két életerős nyugdíjas tűzoltóval beszélt, így biztos abban, hogy meg tudnák oldani a feladatot. Többször volt már a Városgondnokságon megbeszéléskor, vagy épp munkakezdéskor. Nem gondolja, hogy a létszám és a feladatellátás miatt ez még a feladataik közé beleférne. Le lett bontva a cipőgyár, van ott egy szép látkép, ha onnan elkezdenék rendbe rakni az aljnövényzetet, a kidőltfákat, a korhadt fákat elszállítani, egy gyönyörű szép Várkertje lenne a városnak. Nagyon sok helyen látta már, hogy mit csinálnak a Várkerttel, gyönyörűnek találja. Ha azt szeretné a város, hogy a turisztika fejlődjön, tudjanak mutatni valamit a városból, nem csak a Rába part, hanem a Várkert is megérdemel annyi befektetést, hogy ez valamit is mutasson a város szempontjából.

***Bebes István polgármester*** *válaszul elmondja nem zárkózik el, a Városgondnoksággal megbeszélik a kérdést, de még mindig azt állítja , hogy a közösségeknek is tenniük kell. Nem az a fajta, aki a nyugdíjasokban nem bízik meg, sőt, néha azt látja, sokkal többet tesznek, mint bármelyik fiatal. Ez egy emberpróbáló feladat, amelyhez megfelelő gépesítettség is kell.*

**Geosics László** képviselő-testületi tag elmondja, a Németújvári és a Magyarnádaljai utca kereszteződéséből az M80-as út építtetője rövidesen elvonul, nem sok gép van már ott, amelyet használnak. Mind jobbra, mind balra 100 – 150 méterre óriási a fű. Szeretné megkérdezni, hogy ennek a területnek a rendbetétele, ezen cég feladata vagy az Önkormányzaté? Szeretne kérni egy kontrollt, hogy rendbe teszik -e ott a környezetet vagy sem.

***Bebes István polgármester*** *válaszul elmondja, hogy ugyanilyen kérdés érkezett Petrovics Képviselő Úrtól is. Megkérte az egyik kollégát, járjon utána, melyik terület tartozik még a cég kezelésébe, kiment, megtekintette, ott élővel is konzultált ezzel a kérdéssel kapcsolatban. Igaz, melyet Képviselő Urak említenek, szeretne utánajárni, milyen tulajdonviszonyok uralkodnak a szóban forgó területen, így az sem biztos, hogy be tudnak avatkozni, ugyanakkor az se járja, amilyen helyezetek ott uralkodnak.*

***Válasz:*** *A Németújvári és a Magyarnádaljai utca kereszteződésében az M80-as út kivitelezőjének, a Duna Aszfalt Zrt.-nek volt a felvonulási területe. A Műszaki Iroda jelezte a beruházó, a Nemzeti Infrastruktúra Fejlesztő Zrt. felé az érintett terület további kezelője kijelölésének hiányosságát, választ az iroda ezidáig még nem kapott.*

*A területről a kivitelező még nem vonult le teljesen, amíg ez nem történik meg, addig a terület fenntartását saját hatáskörben végzik.*

**Interpellációk:**

**Szép Dániel** képviselő-testületi tag két dolgot említene:

* a Rába parton elindult a nyári kenus szezon, a szülők fordultak hozzá olyan kéréssel, hogy van- e lehetőség arra, hogy megnyissák a gyerekek előtt a Bárkaház szaniter helyiségeit, szeretné, ha ezt tudnák nekik biztosítani

***Bebes István polgármester*** *válaszul elmondja, hogy az E.on egy független kérdéskör, a Bárkaház egy másik dolog. A szülők kérését minden helyzetben tiszteletben tartja, de az egyesület, nem kíván semmilyen szinten sem egy megfelelő megállapodást kötni a várossal ennek a kezelését illetően. Meg fogják beszélni a kollégákkal a szülőkre és a gyerekekre való tekintettel, hogy mit tudnak kezdeni a problémával, de ezzel le is szeretné ezt zárni. El fog menni a Kajak-Kenu Szövetséghez, beszélni fog az illetékes Államtitkárral annak érdekében, hogy rendezzék ezt a helyzetet. Az nem járja, hogy minden egyesület, akikkel megállapodást kötnek, korrektül betartja az együttműködést, egy egyesület pedig úgy gondolja, neki mindent szabad.A kenukat állványra kellene rakni, hogy a füvet le lehessen nyírni, szét vannak terítve a földön, nem lehet a fűhöz hozzáférni. Már olyat is hallott, hogy ott valaki le szeretne bontani vagy szét akar rombolni valamit a bárkaház területén, amely a város tulajdona. Az Egyesület azt terjeszti, hogy az Önkormányzat nem hajlandó velük tárgyalni, pedig ez nem így van.*

* nagyon pici kis dolog, de régóta húzódik a Bercsényi utca 60. szám előtt található járdaszakasz kérdése; itt az E.On végzett egy felújítást, és a járdaszakasz rekonstrukciója nem történt meg; szeretné kérni Irodavezető Asszonyt, hogy próbáljanak meg hatni a szolgáltatóra.

**Szép Dániel** képviselő-testületi tag teljes mértékben egyet ért Polgármester Úrral, ha az Egyesület nem tartja be, amiben megállapodtak, legyen szankcionálva, ő csak a szülők kérését tolmácsolta.

***Válasz:*** *A Műszaki Iroda 2022. május 30. napján kérte a közterület helyreállítását az E.on Hungária Zrt.-től, majd eredmény hiányában június 16-án felszólítással éltünk. A felszólítás eredményteleségét követően Körmend Város Önkormányzata 2022. augusztus 5-én a közlekedési hatóság felé fordult annak érdekében, hogy kötelezze a céget a burkolat helyreállítására.*

**Petrovics László** képviselő-testületi tag elmondja, mindenkinek elküldte a problémáit. Horvátnádaljára felvettek egy embert a helyi feladatok megoldására, kéri, hogyha egy mód és lehetőség van rá, Nádalján, Felsőberkiben és Alsóberkibendolgozzon az illető, ahova felvették. Május végét írjuk már, nem dolgozott ott egy hónapot. Rengeteg a probléma, van olyan dolog, amelyet egyedül is meg tudna csinálni. Nyilván van olyan, amelyre pénz kell, de azt folyamatosan be lehet ütemezni. Megérdemli ez a háromvárosrész is, hogy fejlődjön.

***Bebes István polgármester*** *úgy véli, a Városgondnokság vezetőjével igyekeztek értekezni, így azt látja, hogy ez a kérdéskör a meg nem értés körül zajlik. A Városgondokság vezetője is mindent megtesz annak érdekében, hogy a különböző problémák rendeződjenek. Ha ezek a gondok normálisan meg vannak beszélve, akkor ezek kezelhetőek. Nem látja akkorának ezeket a problémákat, de nyilván nem biztos, hogy teljes egészében rálát dolgokra. A problémák egy része a város 1 éves költségvetését kimeríti, így mindent nem biztos, hogy eltudnak végezni. Kérte a kollégákat, hogy a két közösségi épületet a két városrészben az Egyesületek használni tudják, megoldást kell találni, esetlegesen Gerencsér Tibor Urat bevonva, de a rend, a felelősség és a közművek használata rendben kell, hogy történjen. Ha magáncélra kell az épület, akkor fizessenek bérleti díjat, tartsanak rendet, ha pedig közösségi célra, akkor a közösség rendezze annak a területnek a tisztán tartását, akik ott tartózkodnak. Nem zárkóznak el ezen probléma kezelése elől.*

**Dr. Szabó Barna** képviselő-testületi tag nem újkeletű dologra hívná fel a figyelmet. A Bástya utca, ahogy betorkollik a Vida József utcába, átvált macskakőre, a DM sarokról van szó. Sokan szabálytalanul ráhajtanak a macskakőre, van, aki a sétálóutcára is, azonban ezt semmilyen tábla nem tiltja. Egy behajtani tilos tábla kihelyezését kérné, mivel a városnak az a szándéka, hogy ott ne legyen autós forgalom, amely teljesen természetes is. Így az idegenek számára megkönnyítenék a tájékozódást, másrészt pedig a rendőrök büntessenek, ha valaki feljár oda. A másik régi dolog, felhívta a Városfejlesztési Bizottság elnöke, hogy lesz egy komplex közlekedési átvizsgálás, így hivatalosan is jelezné, hogy a Bástya, Zrínyi és a Vida József utca parkolási, egy- és két irányú közlekedését bele lehetne tenni a felülvizsgálati témák közé.

***Válasz:*** *A Bástya u. K-i végén, a Vida J. u. bazaltkő burkolatú becsatlakozásához „Behajtani Tilos” közlekedési tábla kihelyezéséről a Városfejlesztési és Városüzemeltetési Bizottság soron következő ülésén dönt.*

*A Bástya u. közlekedési rendjéről a Városfejlesztési és Városüzemeltetési Bizottság 2022. májusi ülésén is szó esett, ahol az a javaslat hangzott el, hogy amíg a belváros ezen részét érintő, projekt keretén belül megvalósuló fejlesztések le nem zajlanak, maradjon a jelenlegi forgalmi rend.*

**Bebes István polgármester** egyetlen kérést intéz a Városfejlesztési Irodához. A Batthyány utcából ahogy az út kanyarodik a Szabadság térfele, a macskakő feljött, kátyú keletkezett, ezt meg kellene csináltatni. Felszedik a köveket, következő nap már dobálózni fognak vele, kéri ennek rendbetételét. Keressék fel a régi vállalkozót, vagy egy másikat, és tegyék rendbe.

***Válasz:*** *Az útburkolat javítási, helyreállítási munkái 2022. június végéig befejeződtek.*

Körmend, 2022.05.27.

**Tubolyné Nóra sk.**

**Műszaki vezető**